gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu en en ca es es en en en en en en en es en gu gu gu gu gu gu gu gu gu gu en en en en en en gu en en en en en en en en en en en gu en gu en gu gu gu en gu en en en en fr en en en en el gu en en gu gu gu gu gu gu gu gu gu gu gu gu en gu gu es en gu en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu en en en en en en en
ReadGujarati.com: સાત ફેરે – રોહિત શાહ
પસંદ કરો પ્રથમ પાનું અનુક્રમણિકા – ટૂંકીવાર્તાઓ – નિબંધો – કાવ્યો અને પદ્ય – ગઝલો – અધ્યાત્મિક લેખો – હસો અને હસાવો – સાહિત્ય લેખો – બાળસાહિત્ય – અન્ય લેખો – પ્રકીર્ણ – ડાઉનલોડ – લેખ શોધો – મહિનાવાર લેખો – ગુજરાતીમાં લખો – ગુજરાતી કેલેન્ડર – આપનો લેખ મોકલાવો – આપનું યોગદાન સંપર્ક
લગ્નની વિધિ માટે જેમ સપ્તપદી હોય છે એમ લગ્નસંબંધને આજીવન નિભાવવા માટે સાત વિઘ્નો પાર કરવાનાં હોય છે. એ સાત વિઘ્નો લગ્નજીવનને મજાની વિઘ્નદોડ બનાવે છે. એક ખાનગી વાત કરી દઉં કે લગ્નની વિધિ વખતે ઉચ્ચારાતી સપ્તપદીનો અર્થ તમને નહીં સમજાયો હોય તો કશો વાંધો નહીં આવે, પરંતુ લગ્નજીવનને નિભાવવાનાં આ સાત વિઘ્નોને પાર કરવાની સમજણ નહીં કેળવી હોય તો આજીવન વલોપાત અને બળતરા વેઠવા પડશે.
૧. અહમ : આપણા પુરુષપ્રધાન સમાજમાં ઘણા પુરુષોને જન્મથી જ પુરુષપણાનું અહમ્‍ હોય છે. પોતાને કેટલાક વિશેષ અધિકારો મળેલા છે એવા નશા સહિત તે દામ્પત્યજીવનની કેડીએ પગ મૂકે છે. બીજી તરફ આજની ભણેલી-ગણેલી અને સ્વાવલંબી બનેલી યુવતી પોતાને ઓશિયાળી, પરાવલંબી કે ઘરકૂકડી માનવા તૈયાર નથી. એક જમાનામાં પત્ની પોતાને દાસી અને પતિને પરમેશ્વર માનતી હતી. આજની સ્ત્રી એમ સમજે છે કે પતિ અને પત્નીમાં કોઈ આશ્રિત નથી અને કોઈ આશ્રયદાતા નથી, બન્ને મિત્રો છે અને પોતાનાં સુખ-દુઃખ માટે બન્ને સરખાં જ જવાબદાર છે. જ્યાં એક પાત્ર પોતાને ચડિયાતું અને બીજાને ઊતરતું મને ત્યાં અહંની ટકરામણ થયા વગર રહેશે નહીં. અહમ્‍ હશે ત્યાં આધિપત્ય હશે અને ત્યાં અધઃપતન હશે. પતિ-પત્ની વચ્ચે ક્યારેક મતભેદ-વિચારભેદ તો થાય. બે અલગ વ્યક્તિઓ અલગ પરિવારની આગવી જીવનશૈલી લઈને જોડાઈ હોય ત્યારે એમ થવું સ્વાભાવિકછે. ઊલટાનું એમ થવાથી પરસ્પરની આત્મીયતામાં ભીનાશ પ્રગટે છે. જો વચ્ચે અહમ્‍ પલાંઠી વાળીને બેઠું ન હોય તો લડાઈ-ઝઘડા પછી બન્ને પક્ષે પરસ્પરને માફ કરવાની ઉદારતા અને ઉત્કટતા હશે. ઉત્કટતા તેમને વધારે નિકટ લાવશે.
૨. અજ્ઞાન અને અંધશ્રદ્ધા : બીજું વિઘ્ન અજ્ઞાન અને અંધશ્રદ્ધાનું છે. લગ્નગ્રંથિથી જોડાયેલાં બન્ને પાત્રો જો સરખાં ધાર્મિક અને સમાન શ્રદ્ધાવાળાં હશે અથવા સરખાં નાસ્તિક અને સમાન વૈજ્ઞાનિક અભિગમવાળાં હશે તો તેમનું ગાડું બરાબર ચાલતું હશે. બન્ને કાં તો સાચા રસ્તે હશે અથવા તો બન્ને ખોટાં રસ્તે હશે, પરંતુ તેમની વચ્ચે કશી ટકરામણ નહીં હોય, એવું યુગલ કોઈ ઉન્નત જીવન નહીં જીવતું હોય. પણ તેમના જીવનમાં ઝાઝી ઊબડખાબડ પણ નહીં હોય. પરંતુ પતિ અને પત્નીમાંથી જો એક પાત્ર નાસ્તિક હશે અને બીજું પાત્ર વધુ પડતું ભગતડું હશે તો તેમની વચ્ચે સતત તણખા ઝર્યા કરશે.
૩. અસંતોષ : ત્રીજું વિઘ્ન અસંતોષનું છે. દામ્પત્યજીવનમાં અસંતોષ થવામાં સેક્સ સૌથી પ્રબળ અને મહત્વનું કારણ છે. સેક્સ બાબતનો અસંતોષ લાઈફ-પાર્ટનરને ખૂબ તડપાવે છે અને આખરે તેને ગુમરાહ કરે છે. ઘણાં દમ્પતીઓને લગ્નનાં અમુક વર્ષો પછી પણ સંતાનસુખ નથી મળ્યું હોતું. આ અસંતોષ પણ ભારે પીડાકારક બની રહે છે. ખાસ કરીને સ્ત્રીને માતૃત્વની પ્રબળ ઝંખના હોય છે. વળી આપણો પુરુષપ્રધાન સમાજ મોટેભાગે આવી બાબતમા સ્ત્રીને જ જવાબદાર સમજીને તેની સાથે દુર્વ્યવહાર કરે છે. ત્રીજો અસંતોષ આર્થિક બાબતોનો હોય છે. આર્થિક અસંતોષ બે પ્રકારના હોય છે : એક તો ઘર ચલાવવાની પણ ત્રેવડ નથી એટલે ડગલે ને પગલે મન મારીને જીવવું પડતું હોય છે. બીજામાં આર્થિક સ્થિતિ સારી હોય, પરિવાર સમૃદ્ધ હોય તો પણ મારા-તારાના પ્રશ્નો પજવતા હોય છે. આવા કોઈ પણ અસંતોષ વખતે પતિ-પત્નીએ પરસ્પરના પડખે રહેવું જોઈએ. પતિ-પત્ની માત્ર સુખનાં જ સહભાગી નથી હોતાં, દુઃખમાં પણ તેમણે સાથ નિભાવવાનો હોય છે. ખરેખર તો દુઃખમાં જ એકબીજાને વિશેષ સંભાળવાનાં-સાચવવાનાં હોય છે.
૪. અપેક્ષાઓ : લગ્ન પછી થોડા જ સમયમાં બન્નેની પરસ્પર માટેની અપેક્ષાઓનાં ઘોડાપુર ઊમટે છે – તું મારા પરિવાર માટે આટલું કર, તું મને દરરોજ ફરવા લઈ જા, તું મને અવારનવાર ગિફ્ટ આપ, તું મારી ભૂલોની ટીકા કરવાને બદલે માફ કર, તું પણ જૉબ કરવા જા અથવા તારે જૉબ કરવા નથી જવાનું. અપેક્ષાઓનાં આ વિઘ્નોનો ઉપાય એ જ હોઈ શકે કે પહેલાં સામેના પાત્રની અપેક્ષા પૂરી કરવાની અને પછી જ પોતાની અપેક્ષા આગળ કરવાની. દામ્પત્યજીવનની મધુરતા આવા સ્નેહથી વધુ ઘૂંટાતી હોય છે.
૫. અણગમો : સુખી લગ્નજીવનનું પાંચમું વિઘ્ન છે એકબીજાને માટેનો અણગમો. લગ્નના પ્રારંભિક તબક્કામાં પરસ્પર માટે જે વળગણ હોય છે એ ધીમે-ધીમે ઓગળી ચૂક્યું હોય છે. એકબીજાના સ્વભાવમાં તફાવત હોય, એકબીજાની સમજણમાં વધઘટ હોય ત્યારે પરસ્પર જાણે અણગમો ઘટ્ટ બનતો જતો હોય છે. સાવધાની રાખવામાં ન આવે તો એ અણગમો છેવટે દીવલ બની જાય છે. એક વાત યાદ રાખવી જોઈએ કે મનગમતું પાત્ર ન મળ્યું હોય એની પીડા કરતાં અણગમતા પાત્ર સાથે પડેલો પનારો નિભાવવાનું વધારે પીડાદાયક હોય છે. લગ્નજીવનમાં અણગમો ન પ્રવેશી જાય એ માટે બન્નેએ સાવધ રહેવું જોઈએ.
૬. અપલક્ષણ અને અવળચંડાઈ : છઠ્ઠું વિઘ્ન અપલક્ષણ કે અવળચંડાઈનું હોય છે. કોઈ એક પાત્ર રંગીન મિજાજનું હોય, પોતાનું જ ધારેલું કરવાની તીવ્ર વૃત્તિવાળું હોય ત્યારે બીજા પાત્રનું જીવતર ઝેર જેવું થઈ જાય છે. પતિ અને પત્ની એકબીજાને વફાદાર રહેવાને બદલે પોતાને મનગમતું સુખ ખાનગીમાં શોધી લેતાં હોય છે. આવાં પાત્રો પરસ્પર પ્રત્યે સતત વહેમાયા કરતાં હોય છે. એકબીજા પર વિશ્વાસ રાખવાને બદલે તેઓ એકબીજાનાં ચોકિયાત બની બેસે છે. એક બીજી વાત પણ યાદ રાખવી જોઈએ કે વિશ્વાસ રાખનાર કદાચ છેતરાઈ જાય છે, પરંતુ અવિશ્વાસ રાખનાર પાત્ર તો ચોક્કસ છેતરાય છે અને આજીવન મનોમન રિબાય છે.
૭. અલગ રહેવાની પરિસ્થિતિ : સાતમું વિઘ્ન અલગ રહેવાની પરિસ્થિતિનું છે. વ્યવસાય કે જૉબને કારણે પતિ-પત્નીને અલગ રહેવાના સંજોગો ઊભા થયા હોય અથવા પરસ્પર માટે ફુરસદ ન રહેતી હોય ત્યારે તેમના સંબંધમાં એક પ્રકારનું અંતર પેદા થવા લાગે છે. નાનકડો વિયોગ પરસ્પરને વધુ નજીક લાવવાનું કામ કરે છે, પરંતુ લાંબો વિયોગ પરસ્પરથી એકમેકને દૂર કરી મૂકે છે. બન્નેને પરસ્પર વગર ચાલતું અને ફાવતું થઈ ગયા પછી એકબીજાની જરૂર પણ રહેતી નથી. આવા વિઘ્નનો ઉપાય એ છે કે પતિ-પત્નીએ વ્યવસાય અને આર્થિક બાબતો કરતાં એકબીજાના સાંનિધ્યને વધુ મહત્વ આપવું જોઈએ. પરસ્પરથી દૂર રહેવાના સંજોગો શક્ય હોય ત્યાં સુધી ટાળવાના પ્રયત્નો કરવા જોઈએ.
Email This Article ·  Print This Article ·  Save article As PDF ·   Subscribe ReadGujarati
« Previous માજી પ્રેમિકાને પ્રેમપત્ર – ડૉ. અમૃત કાંજિયા
સૂર્યાય નમઃ – હર્ષદ કાપડિયા
(‘અતીતનો રણકાર’ પુસ્તકમાંથી સાભાર) નદીકાંઠે જળમાં ઊભા રહીને, સૂર્ય સામે હાથ ઊંચા કરીને, કળશમાંથી જળ અભિષેક કરતા માનવીની મુદ્રા મને ખૂબ ગમે છે. કહેવાય છે કે સૂર્ય સામે કળશમાંથી જળધારા થાય છે ત્યારે તેમાંથી પસાર થઈને આંખમાં પ્રવેશતાં સૂર્યકિરણો આંખ માટે ગુણકારી છે અને એનાથી આંખનું તેજ વધે છે. સૂર્ય આપણા દેવ. એમના થકી જ આપણા વિશ્વનું અસ્તિત્વ છે એ આપણા ... [વાંચો...]
તારી પૂર્ણતા ગઈ અડી મને….. – જયદેવ માંકડ
‘હસતાં હસતાં રડી પડે ભૈ માણસ છે, રમતાં રમતાં લડી પડે ભૈ માણસ છે....’ પંક્તિઓ ગમી જાય તેવી છે. સ્વીકારી શકાય તેવી છે. પરંતુ જો મનની નિર્દોષ દશા માટે ગવાતી હોય તો... બાકી આપણા સામાન્ય અનુભવમાં માણસ અને તેનું મન એટલે તોબા ! ભાઈસા’બ... બે હાથ અને ત્રીજું માથું. છળ-કપટ, રાગ-દ્વેષ, ઈર્ષા-મદ-મોહ-ક્રોધ... આ બધામાં રમમાણ એટલે સામાન્ય સ્તરે જીવતો માણસ. ... [વાંચો...]
‘મને ગમતો સૂરજ, મારી નિસબતનો સૂરજ’ – અનિલ ત્રં. આચાર્ય
‘તણખલાં જેમ ચાંચમાં, તડકો લઈ પારેવું, માળામાં લપાઈ ગયું ને સૂરજ પણ છુપાઈ ગયો.’ ગમે તે પડાવનો, ઋતુનો, સમયનો, દિશાનો, દશાનો સૂર્ય મને ગમે છે. તે હંમેશાં મને મારો પોતીકો લાગ્યો છે, સ્વજન જેવો. ઉદિત થતાં બાલ્ય સૂર્યની કોમળતા મારી પ્રભાતની પળોને મુલાયમતા બક્ષે છે. આ કોમળ, પવિત્ર અને નિર્મળ ક્ષણોથી મારા દિવસનો આરંભ થાય છે. મારી બારી માંહેથી આંગણાની વેલ ... [વાંચો...]
5 પ્રતિભાવો : સાત ફેરે – રોહિત શાહ
April 6, 2015 at 11:08 am
Thanks for this article for arrive human being…
p j paandya says:
April 6, 2015 at 6:59 pm
બહુ સરસ સપ્તપદિ અને સાતફેરા
April 6, 2015 at 11:54 pm
Good Article. Marriage is system in our society.
Timewise, it takes change a lot. The meanings as well as practices by & large in many ways. Education & Circumstances changes timewise, people are also changes in modern time. Some changes are good, some may be not good.
Openess, mutual understanding, faith in each other, flaxibility in scope of working etc. are changed in modern time. We realy feel good by seeing these good changes. Husband & Wife are two pillars of family. create environments in family for kids as well as for eachothers.
let us not discuss much which is not good or which is not imporved in modern time even.
People who live out side India & live with much responsibilities without much outside resources, create good future & establish ideal marraige like an example. Even in India also, people with good understanding, live very happily & with bliss to elders too.
May 9, 2015 at 1:01 pm
લગ્ન જિવન જિવ્વા નેી સાચેી સલાહ ચ્હે.
કાલિદાસ વ. પટેલ {વાગોસણા} says:
October 14, 2015 at 2:40 pm
લગ્નવિધિમાં ગોર મહારાજના અષ્ટમપષ્ટમ શ્લોકો તથા ઢોલ-નગારાના ઘોંઘાટમાં બોલાતી સપ્તપદી કરતાં લગ્નજીવન માણવાની અને સુપેરે ટકાવવાની સાત ફેરેની આ ઉત્તમ સાત શિખામણો ખૂબ જ ગમી. સફળ લગ્નજીવન માટે,સૌએ જીવનમાં ઉતારવા જેવી છે.
કાલિદાસ વ. પટેલ {વાગોસણા}
Click here to cancel reply.
Select language:   Gujarati   English   (Press F12 to change language) Show Keyboard
Notify me of follow-up comments by email.
Notify me of new posts by email.
* * * * *
Download First Issue Absolutely Free !!
Click Here for download page
રીડગુજરાતી : તેરમા વર્ષમાં મંગલ પ્રવેશ
શોપિંગ – મૃગેશ શાહ
ભગવાનની ખોજ – આશા વીરેન્દ્ર
વાત પરભામહારાજની… – મહેશ યાજ્ઞિક
રાષ્ટ્રશહીદોનાં સ્મારકમાં શરમ કેવી? – ડૉ. કુમારપાળ દેસાઈ
ગરમાળો, ગુલમોર અને ખખડેલું બસસ્ટોપ ! – રામ મોરી
વિધવા : પ્રથમ તો એક માણસ – સ્વાતિ બારોટ સિલ્હર
દો પલ કે જીવન સે એક ઉમ્ર ચુરાની હૈ… – રોહિત શાહ
મારી સાઇકલ – રમણ સોની
ભાઈ એન્ડ બા વીથ ગોડ એટ જી-મેલ ડોટ કોમ – રાહુલ શુક્લ
pritesh patel: wish u many many happy returns of the day...
Amrut Gosai: વાહ સ્વાતિબેન ….ખુબ સુન્દર રિતે સમાજ...
બટુક ઠુંમર: અદભુત, અવર્ણનિય અને અકલ્પનિય. ડો.એટલુ સરળ અને...
Vijay Panchal: Bau Saras… che….
Sheela Patel: Good story
NEELAM GUPTA: આ ને બચ્પન માટૅ લખો.સારી કવિઆ હે.
jigisha dave: Very nice story its really hart...
Darshan: 30/૩/1987 time 21ઃ00 birtha peels ઃ godhara...
Arvind Patel: અંતઃસપુરના. હું જયારે એમ માનુ કે બધું હું જ...
Keyur Patel: પૂરાણૉમા પણ વાર્તા છે જ કે દધિચીએ પોતાના...
રીડગુજરાતી પરના વિશેષ લેખો કે અન્ય અગત્યની માહિતી આપના ઈ-મેઈલ પર મેળવવા માટે અહીં આપનું ઈ-મેઈલ સરનામું લખીને જોડાઓ.(4500 થી વધુ વાચકો)
રીડગુજરાતી : તેરમા વર્ષમાં મંગલ પ્રવેશ
શોપિંગ – મૃગેશ શાહ
ભગવાનની ખોજ – આશા વીરેન્દ્ર
વાત પરભામહારાજની… – મહેશ યાજ્ઞિક
રાષ્ટ્રશહીદોનાં સ્મારકમાં શરમ કેવી? – ડૉ. કુમારપાળ દેસાઈ
રીડગુજરાતી વિશે : પ્રેસ વિભાગ
જીવન અંંતરંગ – લઘુનવલ (ભાગ ૨)
દિલ્હીનું અનોખું રવિવારી પુસ્તકબજાર.. દરિયાગંજ બુકમાર્કેટ – જીજ્ઞેશ અધ્યારૂ
જીવન અંંતરંગ – લઘુનવલ (ભાગ ૧)
This site is dedicated to Shrimad Bhagvat Mahapuran
Back to top ↑
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.